google/wiki40b huggingface dataset:
Albiez-Montrond

Poloha

Obec má rozlohu 48,58 km². Najvyšší bod je položený 3 320 m n. m. a najnižší bod 738 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alb-Donau

Geografia

Okres Alb-Donau má na severe časť pohoria Švábska Jura. Cez južné územie okresu tečie rieka Dunaj od juhozápadu na severovýchod. Dunaj vstupuje do okresu pri obci Obermarchtal a opustí ho pri meste Ulm.
Mareuil-le-Port

Poloha

Obec má rozlohu 8,96 km². Najvyšší bod je položený 224 m n. m. a najnižší bod 63 m n. m.

Obyvateľstvo

Počet obyvateľov obce je 1 192 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Silence

Charakteristika

Originálna verzia skladby na albume a nasledovná verzia "radio edit" majú pomalé tempo ako ďalšie jej remixy boli štruktúrované ako popová skladba s charakteristickou syntetickou hudobnou inštrumentáciou melodickej strany ambientnej hudby. Skladba je často porovnávaná s tvorbou populárnych ambientných/new age/world projektov ako Enigma a Deep Forest.
Singel obsahuje viacero remixov od DJa Tiësta a Fadea, ktoré ju posunuli do klubov.
Roquefort-des-Corbières

Poloha

Obec má rozlohu 45,44 km². Najvyšší bod je položený 540 m n. m. a najnižší bod 10 m n. m.

Obyvateľstvo

Počet obyvateľov obce je 947 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neolitizácia

Neolitizácia je nástup neolitu, prenikanie neolitickych kultúr na isté územie, napr. neolitizácia Slovenska.

Neolitizácia Slovenska

Neolitizácia Slovenska sa začína na východnom Slovensku zásahom krišsko-starčevského okruhu (Košice, Michalovce), pokračuje v starom a strednom neolite na juhozápadnom Slovensku v želiezovskej skupine a na východnom Slovensku v bukovohorskej kultúre (koniec 5. tis. pred Kr.). V mladom neolite nastáva zásadná zmena v tvarovej a výzdobnej náplni keramiky (lužíanska skupina) a počas lengyelského okruhu resp. polgárskeho okruhu konc. 4. tis. pred Kr. prechádza neolit v eneolit.
Saint-Julien-du-Serre

Poloha

Saint-Julien-du-Serre má rozlohu 9,78 km². Najvyšší bod je položený 482 m n. m. a najnižší bod 224 m n. m.

Obyvateľstvo

Saint-Julien-du-Serre má 819 obyvateľov (2009).
Graf vývoja obyvateľstva:
Zdroje: INSEE
Frička

Obecné symboly

Symboly obce sú zapísané v Heraldickom registri Slovenskej republiky.

Pamiatky

Drevený chrám sv. archanjela Michala vo Fričke
Cerkva archanjela Michala, postavená v 18. storočí. Trojdielnosť zrubovej stavby v exteriéri je naznačená kovovým krížom nad oltárnou časťou, malou vežičkou nad hlavnou loďou a dominujúcou vežou nad babincom. Časť ikonostasu je z roku 1830, niektoré obrazy sú až z konca 19. storočia. Ikona Pokrova je z konca 18. storočia. Oltár je datovaný roku 1716. Prešiel významnými úpravami v rokoch 1933 a 1971. Interiér vymaľoval v roku 1933 prešovský maliar J. Wagner.
Nontron (obec)

Poloha

Obec má rozlohu 24,67 km². Najvyšší bod je položený 308 m n. m. a najnižší bod 152 m n. m.

Obyvateľstvo

Počet obyvateľov obce je 3 281 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šizuoka

– 
Šizuoka (jap. 静岡市 – Šizuoka-ši) je hlavné mesto rovnomennej prefektúry na ostrove Honšú v Japonsku. Je to mesto určené vládnym nariadením. Má rozlohu 1 388,74 km² a žije tu vyše 710-tisíc obyvateľov (2005).
Lithaire

Poloha

Obec má rozlohu 14,21 km². Najvyšší bod je položený 123 m n. m. a najnižší bod 15 m n. m.

Obyvateľstvo

Počet obyvateľov obce je 550 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Korma

Korma je zadná časť trupu lode. Predná časť sa volá prova. Na korme sa nachádza aj kormidlo.
Pôvodne bola korma vyvýšeným pilotným miestom lode, ktoré chránilo pred vlnami. Neskôr sa stala priestorom pre kapitána a posádku. V 17. a 18. storočí boli tieto priestory honosne vyzdobené s veľkým počtom okien. Na začiatku 19. storočia boli kormy zaoblené, ale s vynálezom vrtule a parného stroja sa korma stala miestom pre stoje a vybavenia. Pri moderných výletných lodiach sa na korme nachádzajú priestory, ktoré ponúkajú nerušený výhľad na more, napr. reštaurácie.
Michal Fabriczyus

Životopis

Zlatník a strieborník z Banskej Bystrice. Vo Viedni začal módu s galantérnymi výrobkami z perlete (1815 a neskôr).
Vienne-le-Château

Poloha

Obec má rozlohu 51,36 km². Najvyšší bod je položený 259 m n. m. a najnižší bod 121 m n. m.

Obyvateľstvo

Počet obyvateľov obce je 569 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Plintovič

Životopis

Študoval na FF UK v Bratislave. Začínal svoje pôsobenie na gymnáziu v Malackách, kde vyučoval slovenčinu a venoval sa ochotníckemu účinkovaniu študentov. V roku 1949 s nimi naštudoval hru Petra Zvona Tanec nad plačom, v ktorej aj sám účinkoval.
Od roku 1959 sa stal vysokoškolským učiteľom na Pedagogickej fakulte v Banskej Bystrici. Neskôr sa tu stal vedúcim Katedry slovenského jazyka a literatúry. Venoval sa literárnovednému výskumu v oblasti teórie a metodiky vyučovania literatúry, výskumu lyrizovanej prózy a súčasnej poézii. Napísal obsiahlu štúdiu o diele Martina Kukučína a Petra Jilemnického. Je autorom monografie Básnická tvorba Štefana Žáryho. Napísal tiež štúdiu Úvahy o lyrizovanej próze. Ako spoluautor sa zúčastnil na vydaní učebnice Teória literatúry a Slovník literárnovedných termínov.
Diskografia Madonny

Diskografia Madonny obsahuje 13 štúdiových albumov, 6 kompilácií, 3 soundtracky, 4 živé albumy a veľký počet singlov.

Albumy

V tabuľkách sú albumy a ich umiestnenie v rebríčkoch v USA , Veľkej Británií , Nemecku , Švajčiarsku , Rakúsku , Francúzsku , Mexiku , Kanade , Austrálií ,Taliansku .
Le Mesnil-Rainfray

Poloha

Obec má rozlohu 11,47 km². Najvyšší bod je položený 252 m n. m. a najnižší bod 125 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Puy-de-Serre

Poloha

Obec má rozlohu 13,81 km². Najvyšší bod je položený 124 m n. m. a najnižší bod 58 m n. m.

Obyvateľstvo

Počet obyvateľov obce je 309 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
MISRA C

MISRA C je súbor odporúčaní pre tvorbu zdrojových textov v C jazyku, ktoré vznikli na základe skúseností s vývojom software pre vnorené systémy pre systémy v automobiloch, vypracované organizáciou The Motor Industry Software Reliability Association (MISRA).
Cieľom týchto odporúčaní je dobre čitateľný, udržovateľný, spoľahlivý, bezpečný a prenositeľný C kód. Prvá verzia štandardu pochádza z roku 1998 MISRA-C:1998 a obsahuje redukovanú verziu C jazyka, pomocou ktorej je možné dosiahnuť kód akceptovateľný pre úroveň bezpečnosti Safety Integrity Level (SIL) 2. Po úspechu v automobilovej branži a vďaka mnohým komentárom od vývojových tímov bola vydaná revidovaná verzia dokumentu MISRA-C:2004.
Oceánska federácia amerického futbalu

Oceánska federácia amerického futbalu (skr. OFAF – Oceania Federation of American Football) je oceánska športová organizácia, ktorá zastrešuje americký futbal v Oceánii. Vznikla v roku 1999 a patrí pod medzinárodnú federáciu amerického futbalu IFAF. Jej národné tímy sa môžu zúčastňovať majstrovstiev sveta. Okrem toho sa národné tímy Austrálie a Nového Zélandu zúčastňujú aj tzv. Oceania Bowl.
Nagykátsky okres

Nagykátsky okres (maď. Nagykátai járás) je okres v strednom Maďarsku v Peštianskej župe. Jeho správnym centrom je mesto Nagykáta.
Aktivizmus

Aktivizmus (z lat. activus – „činný, aktívny“) označuje intenzívne presadzovanie určitých cieľov z presvedčenia, z osobnej motivácie v rôznych oblastiach spoločenského života.

Iné súvislosti

Za socializmu bol termín „aktivista“ používaný propagandou pre označenie v rámci straníckych predpisov alebo ideológie aktívnych občanov.
V pejoratívnom zmysle sa tento termín používa pre vyvíjanie aktivity pre aktivitu samu, buď bez cieľa alebo bez toho aby viedla k dosiahnutiu vyhláseného cieľa.
Postupim

Dejiny

Mesto bolo až do roku 1918 sídlom pruských kráľov. V okolí mesta sa nachádza niekoľko prepojených jazier a unikátnych kultúrnych pamiatok. Medzi ne patrí aj zámok Sanssouci, ktorý je najväčšou nemeckou pamiatkou zapísanou na zozname Svetového dedičstva UNESCO. V meste sa konala aj významná konferencia po skončení 2. svetovej vojny, nazvaná Postupimská. V severovýchodnej časti mesta s názvom Babelsberg sa pred 2. svetovou vojnou nachádzalo centrum filmovej produkcie. Svoj význam ako centrum európskeho filmu si uchoval až do pádu Berlínskeho múru. Filmové štúdio Babelsberg má aj historickú hodnotu ako jedno z najstarších veľkých filmových štúdii na svete. Produkuje filmy od roku 1911. Od 19. storočia sa Postupim stal centrom vedy v Nemecku. V súčasnosti sa tu nachádzajú viaceré univerzity a viac ako 30 výskumných stredísk.

Poloha

Územie dnešného mesta bolo formované veľkými morénami po poslednej dobe ľadovej. Mesto tvoria 3 časti zelene a iba jedna zastavaná časť. Najvyšší bod je vrch Kleiner Ravensberg s výškou 114,2 m. Postupim je rozdelený na sedem historických častí mesta a deväť nových miestnych častí, ktoré sa k mestu pripojili v roku 2003. Časti mesta na severe a v centre tvoria hlavne historické budovy pričom juhu dominujú veľké plochy s novostavbami.
Závažná Poruba

Turistika

Nachádza sa tu lyžiarske stredisko Opalisko, ktorého súčasťou sú zjazdovky a bežecké trate s osvetlením.
Kalas z Élidy

Kalas (starogr. Κάλας – Kalas) bol olympijský víťaz v pankratiu dorastencov v roku 72 pred Kr.
Kalas z Élidy bol na 177. olympijských hrách korunovaný olivovým vencom za víťazstvo v pankratiu dorastencov. Podľa Pausania sa táto disciplína zaradila do olympijského programu na 145. hrách v roku 200 pred Kr.
Olympijské víťazstvo Kala zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
Žiar (1 028,6 m n. m.)

Geológia

Pôvodne sa uvažovalo, že geologicky predstavuje súčasť antiklinály Kozla. V súčasnosti sa však od tohto názoru upúšťa a usudzuje sa o normálnom monoklinálnom uložení. Geologicky patrí tatriku a je tvorené hlavne stráňavským (zlepence, živcové droby, arkózy, podradne piesčité bridlice) a lúžňanským súvrstvím (kremence, arkózy).

Fauna

Zo zveri tu žije: medveď hnedý (Ursus arctos), jeleň obyčajný (Cervus elaphus), srnec lesný (Capreolus capreolus), diviak lesný (Sus scrofa), vlk dravý (Canis lupus), rys ostrovid (Lynx lynx) a iné vzácne živočíchy.
St. Martin’s Press

História firmy

St. Martin´s založila v roku 1952 anglická spoločnosť Macmillan Publishers. Neskôr ho predala spoločnosti Holtzbrinck Publishers, LLC, skupine vydavateľských spoločností vlastnených skupinou Verlagsgruppe George von Holtzbrinck, rodinným vydavateľským koncernom so sídlom v nemeckom Stuttgarte, ktorí St. Martin´s vlastnia dodnes.  
St. Martin's Press je vydavateľom mnohých známych autorov, napr. Dan Brown, Ken Bruen, Stephen J. Cannell, Jennifer Cruisie, Janet Evanovich, Julian Fellowes, Joseph Finder, Frederick Forsyth, Joan Hess, Simon Kernick, Robert Ludlum, Gayle Lynds, Michael Palmer, Robin Pilcher, Wilbur Smith, James Herriot, Barbara Taylor Bradford, Patrick Quinlan a ďalší.
Saint-Rambert-en-Bugey (obec)

Polohopis

Saint-Rambert-en-Bugey má rozlohu 28,55 km². Najvyšší bod je položený 819 m n. m. a najnižší bod 271 m n. m.

Obyvateľstvo

Saint-Rambert-en-Bugey má 2166 obyvateľov (2009).
Graf vývoja obyvateľstva:
Zdroje: INSEE
Vinsobres

Poloha

Obec má rozlohu 35,42 km². Najvyšší bod je položený 520 m n. m. a najnižší bod 184 m n. m.

Obyvateľstvo

Počet obyvateľov obce je 1 144 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kamil Krofta

Biografia

Krofta sa narodil a vyrastal v Plzni. Jeho otcom bol plzenský advokát a starosta Josef Krofta. Začal študovať históriu v Prahe na Karlovej univerzite v roku 1894, neskôr medzi rokmi 1896 – 1899 študoval vo Viedni. Od roku 1901 pracoval v českých Národných archívoch a vyučoval na univerzite. Od roku 1912 pôsobil ako profesor pre rakúske (neskôr tiež české) dejiny na Karlovej univerzite, patril medzi žiakov Gollovej školy myslenia (nazvanej podľa profesora Jaroslava Golla. Vo svojom výskume sa Krofta zameriaval na neskorú stredoveké a ranočeské dejiny, obzvlášť na poddanstvo a cirkev.
Politicky bol členom pravicovej strany Československá národná demokracia. Po vzniku Československa začal pôsobiť v diplomatických službách. Od roku 1920 pôsobil v Talianskom kráľovstve, bol prvým vyslancom ČSR pri Svätej stolici do roku 1921, následne bol prvý riadny vyslanec ČSR v Rakúsku. Pri krátkom vatikánskom pôsobení bol Kroftov najväčší úspech, keď Vatikán po konzultáciách s československou vládou
v novembri 1920 oznámil nomináciu troch nových biskupov na Slovensku – Mariana Blahu do Banskej Bystrice, Jána Vojtaššáka na Spiš a Karola Kmeťka do Nitry. Medzi rokmi 1925 – 1927 pôsobil ako československý vyslanec v Berlíne. Vo februári 1927 sa stal zástupcom ministra zahraničných vecí (a súčasne do r. 1930 prednostom politickej sekcie MZV), ktorý koordinoval chod ministerstva a súčasne viedol mnoho dôležitých rokovaní. Krofta sa výrazne zaslúžil o uznanie ČSR Svätou stolicou – tzv. rozhovory o modus vivendi s Vatikánem (1927) a o realizáciu československého prístavného pásma v Hamburgu.
Vrchol jeho politickej kariéry prišiel v roku 1936. Od 29. februára 1936 do 29. septembra 1938 pôsobil ako minister zahraničných vecí ČSR až do faktického konca prvej Československej republiky po Mníchovskej zrade. Nastúpil do druhej Hodžovej (celkovo 16.) vlády, práve namiesto Milana Hodžu, ktorý sa postu vzdal kvôli zmiereniu Republikánskej strany poľnohospodárskeho a maloroľníckeho ľudu s prezidentom Československa Edvardom Benešom. Krofta bol Benešovým stúpencom, a tak Beneš naďalej jeho prostredníctvom určoval základné smery československej zahraničnej politiky. Ako minister nebol veľmi úspešný, v neskorších fázach vládnutia bol prakticky len vykonávateľ vôle prezidenta Beneša, nepodarilo sa mu uspieť pri tvorbe tzv. východného Locarna a nevyšli mu ani snahy o presadenie jednotného paktu Malej dohody.
Po ústupe z politických pozícií sa vrátil k publicistickej činnosti. Od roku 1940 napísal niekoľko ďalších národno-obranných historických spisov, najmä Nesmrtelný národ (1940) a Dějiny československé, ktoré mohli vyjsť až po oslobodení (1946). Aktívne sa zúčastnil protinacistického odboja, v roku 1943 sa stal jedným z vodcov Prípravného revolučného národného výboru. Zomrel v sanatóriu vo Vráži krátko po skončení druhej svetovej vojny na následky väznenia v terezínskej Malej pevnosti, kde bol internovaný od januára 1944.
Chadron

Poloha

Obec má rozlohu 13,62 km². Najvyšší bod je položený 983 m n. m. a najnižší bod 667 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Louroux-Hodement

Poloha

Louroux-Hodement má rozlohu 29,18 km². Najvyšší bod je položený 338 m n. m. a najnižší bod 229 m n. m.

Obyvateľstvo

Louroux-Hodement má 348 obyvateľov (2009).
Graf vývoja obyvateľstva:
Zdroje: INSEE
Jiří Fischer

Klubový hokej

Jiří Fischer hrával na pozícií obrancu. Je 196 cm vysoký a váži 102 kg (údaj z roku 2005). Od sezóny 1999/00 hral v NHL za Detroit Red Wings. V roku 2002 v jeho drese vyhral Stanley Cup. Počas lockoutu v NHL v sezóne 2004/05 hral za klub Bílí Tygři Liberec v českej hokejovej extralige. V sezóne 2005/06 mal s Detroitom podpísanú zmluvu na 1,33 mil. dolárov. Nosil dres číslo 2.

Reprezentácia

Reprezentoval Česko na Svetovom pohári v roku 2004 a na majstrovstvách sveta v roku 2005, kde získal s tímom zlatú medajlu.
Sandro Ramírez

Kariéra

Narodil sa v meste Las Palmas. Ku akadémii La Masia (FC Barcelona) sa pripojil v roku 2009 ako 14-ročný po krátkom období v UD Las Palmas. 10. júna 2013 bol povýšený do FC Barcelona B a jeho debut prišiel 17. augusta pri prehre 1–2 proti CD Mirandés.
Sandro prvýkrát skóroval 15. septembra, keď sa trafil do siete Real Madrid Castilla pri výhre 2–0. Rok 2013–14 zakončil s 31 zápasmi, pričom strelil 7 gólov.
18. augusta 2014 skóroval v zápase o Gamperov pohár pri výhre 6–0 po asistencii Munira El Haddadiho. Bol taktiež povolaný na zápas proti Elche CF, ale napokon do zápasu nenastúpil.
Sandro zažil svoj debut na najvyššej úrovni za FC Barcelona 31. augusta, keď v 69. minúte nahradil Pedra a skóroval iba o 12 minút neskôr, keď vďaka jeho gólu FC Barcelona porazila Villareal CF vonku 0–1. Prvý gól v Lige majstrov zaznamenal 21. októbra, keď strelil gól na 3–1 proti AFC Ajax. Prvý gól v Copa del Rey zaznamenal 16. decembra pri víťazstve 8–1 nad SD Huesca.
Volckerinckhove

Poloha

Obec má rozlohu 9,88 km². Najvyšší bod je položený 61 m n. m. a najnižší bod 15 m n. m.

Obyvateľstvo

Počet obyvateľov obce je 492 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prehľad úspechov slovenského basketbalu

Prehľad úspechov slovenského basketbalu sumarizuje prehľad prehľad medailí slovenských basketbalistov na vrcholných svetových a európskych podujatiach v ére samostatnosti, v reprezentácii Československa a prehľad klubových aj individuálnych úspechov v európskych pohároch.

História

Basketbal v Československu patril k úspešným športovým odvetviam, o čom svedčí množstvo medailí z vrcholných podujatí. Reprezentácia mužov získala titul majstrov Európy v roku 1946, k tomuto úspechu prispeli štyria Slováci  Gustáv Herrmann, Ján Hluchý, Miloš Bobocký a Jozef Křepela. Slovenskí basketbalisti sa podieľali aj na ďalších medailových umiestneniach, pri poslednom veľkom úspechu reprezentácie Československa na ME 1985  asistovalo päť Slovákov v čele s „Basketbalistom 20. storočia na Slovensku“ Stanislavom Kropilákom.
Ženská reprezentácia sa presadila aj na majstrovstvách sveta s bilanciou dve strieborné a štyri bronzové medaily. Na európskych šampionátoch vybojovali sedem strieborných a osem bronzových medailí, na väčšine týchto úspechov sa podieľali aj slovenské basketbalistky. Na olympijských hrách 1992 bolo v 12-člennom kádri družstva ČSFR deväť Sloveniek, vďaka čomu sa nástupníckym štátom po rozdelení Československa stalo Slovensko. 
Práve zásluhou reprezentácie žien sa stal basketbal v prvých rokoch samostatnosti našim najúspešnejším kolektívnym športom. Hneď pri premiérovej účasti na ME 1993 získali bronz , o štyri roky neskôr na ME 1997 striebro, dvakrát obsadili štvrté miesto. V deväťdesiatych rokoch 20. storočia boli Slovenky najúspešnejším tímom na európskych šampionátoch! Túto pozíciu potvrdili na MS 1994, kde obsadili piatu priečku, zúčastnili sa tiež MS 1998. Jediný olympijský štart v Sydney 2000 poznamenalo odstúpenie realizačného tímu pred olympiádou po nezhodách s vedením SBA. Na klubovej úrovni dosiahli vynikajúce výsledky basketbalistky SCP Ružomberok, dvojnásobné víťazky Euroligy, individuálne sa presadila Anna Kotočová, hráčka CJM Bourges, víťazka štyroch európskych pohárov.
Mužská reprezentácia nedosiahla významnejšie výsledky, dosiaľ sa neprebojovala na vrcholné podujatia. Z individuálnych úspechov treba vyzdvihnúť fakt, že Richard Petruška bol v sezóne 1993/1994 členom tímu Houston Rockets, víťaza NBA  a v roku 2001 sa podieľal na triumfe v Koračovom pohári .
Gennes-Ivergny

Poloha

Obec má rozlohu 10,98 km². Najvyšší bod je položený 132 m n. m. a najnižší bod 22 m n. m.

Obyvateľstvo

Počet obyvateľov obce je 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulevard Poniatowski

Dejiny

V rokoch 1840-1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Lago de Yojoa

Vulkanická činnosť

Produkty vulkanickej činnosti sa nachádzajú na severnom okraji jazera. Je to skupina pleistocénnych a holocénnych troskových kužeľov a menších stratovulkánov tvorených prevažne bazaltami až andezitmi, prípadne ich trachytickými variantmi. Najvyšší bod je Cerro Babilonia (1 090 m).
Peklina

Peklina je miestna časť Dolného Hričova, obce v okrese Žilina.
Osada sa nachádza na rozhraní Žilinskej pahorkatiny a Súľovských vrchov (390 m n. m.), v údolí Závadského potoka, asi 15 km západne od Žiliny. V blízkosti sa nachádza CHKO Strážovské vrchy.
Zaujímavosťou je, že medzi samotným Dolným Hričovom a osadou sa nachádza obec Paština Závada.
Ján Kováč (protifašistický bojovník)

Životopis

Maturoval na Vyššej priemyselnej škole strojníckej v Košiciach. Pôvodne výpravca vlakov ČSD. Od roku 1940 dôstojník z povolania, automobilový dôstojník v Banskej Bystrici. Príslušník slovenskej armády a ČSĽA. Účastník protifašistického odboja v armáde, člen ilegálnej vojenskej skupiny Victoire, člen ilegálneho RNV v Žiline a v Banskej Bystrici. Počas SNP prednosta cestnej služby Veliteľstva 1. čs. armády na Slovensku v Banskej Bystrici. Po prechode SNP do hôr pôsobil v Nízkych Tatrách. Od februára 1945 príslušník 5. delostreleckého pluku 1. česko-slovenského armádneho zboru.
Alkalický článok

Alkalický článok je elektrochemický článok, čiže chemický zdroj elektrickej energie založený na chemickej reakcii medzi zinkom  a uhlíkom za prítomnosti alkalického elektrolytu. Článok má podobný princíp, ako suchý článok, ibaže tu reagujú s uhlíkom zinkové piliny, ktorých reakčná plocha je väčšia ako u zinkovej nádobky, a preto je možné z batérie odoberať väčší prúd.
Kladný pól článku sa skladá z oceľovej nádobky ( ktorá tvorí aj telo batérie) vyplnená zmesou burelu (MnO₂) a uhlíka (C). 
Záporný pól je vytvorený rúrkou separátora (obvykle papier) v ktorej je emulzia elektrolytu a práškového zinku (Zn). Ako zberač prúdu pre elektródu sa používa mosadzná tyčka, na ktorú je pripevnený záporný pól článku (batérie). 
Elektrolyt je alkalický gél hydroxidu draselného (KOH).
Napätie jedného článku je približne 1,5 V.
Basketbalová extraliga žien 1994/95

Systém súťaže

Po odohraní dvojkolovej základnej časti nasledovala rovnako dvojkolová nadstavbová časť v skupinách o 1. – 6. miesto a o 7. – 12. miesto. Družstvám sa v nadstavbovej časti započítavali výsledky odohraté v základnej časti. Družstvá na 1. až 8. mieste po základnej časti postúpili do play-off, ktoré sa hralo na 2 víťazné zápasy.